Karl Odermatt

Karl Odermatt (* 17. Dezember 1942 in Luzern) is en ehmalger Swiezer Footballspeler un -trainer.

De Middelfeldspeler fung sien Loopbahn 1954 bi Concordia Basel an, wo he bit 1962 bleev. Denn is he to’n FC Basel. Bit 1975 reck he mit dissen Vereen 5 Meesterschapen (1967, 1969, 1970, 1972, 1973) un wurr dreemal Pokalsieger. Van 1975 bit 1979 speel he denn noch bi Young Boys Bern. 1973 wurr he Footballer vun dat Johr in de Swiez.  

För de Swiezer Natschonalmannschap hett he van 1963 bit 1973 50 Lännerspelen maakt un hett ok an de Football-Weltmeesterschap 1966 deelnommen. 

Nah sien aktiv Loopbahn weer he ok noch as Trainer aktiv. 

Borns
 Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8

Kategorie:Mann
Kategorie:Börger von de Swiez
Kategorie:Boren 1942
Kategorie:Footballspeler (Swiez)